
RETNINGSLINJER FOR TILDELING AV VIT. ASS.-HJELP TIL DOKTORGRADSSTUDENTER VED DET JURIDISKE FAKULTET, 

UNIVERSITETET I TROMSØ

(Anbefalt av Forskningsutvalget i møte 4. mai 2006, og godkjent av fakultetsstyret i møte 19. juni 2006, sak JF 49-06)

Fakultetsstyret godkjenner følgende forslag til retningslinjer for tildeling av vit. ass.-hjelp til doktorgradsstudenter:

1. Denne ordningen gjelder først og fremst for doktorgradsstudenter i sluttfasen av doktorgradsarbeidet.

2. Doktorgradsstudenten kan tildeles inntil 135 timer til vit. ass. hjelp i sluttfasen av doktorgradsarbeidet. Forskningsutvalget kan vurdere å øke timetallet i særlige tilfeller.

3. Timene tildeles etter konkret søknad til Forskningsutvalget.

4. Timene skal disponeres til korrekturlesing, referansesjekk/arbeid med referanseverktøy, f. eks. EndNote.

5. Bruk av vit. ass. til andre oppgaver enn det som er nevnt over, må vurderes av Forskningsutvalget i hvert enkelt tilfelle.

6. Bruk av vit. ass. som et HMS-tiltak regnes ikke inn i det totale timetallet i denne ordningen.

7. Timer til språkvask av avhandlingen regnes ikke inn i det totale timetallet i denne ordningen.

